**Αίτημα για**

**έκδοση Βεβαίωσης Εναρμόνισης του έργου (ΒΕΕ) με την Βίβλο Ψηφιακού Μετασχηματισμού**

Για την έκδοση ΒΕΕ απαιτούνται τα κάτωθι δικαιολογητικά:

1. Το τυποποιημένο έντυπο (βλ. επισυναπτόμενα για Πρότυπο & Οδηγίες συμπλήρωσης)
2. Το Τεχνικό Δελτίο Έργου (ΤΔΕ) όπου κατ’ ελάχιστον σε επίπεδο περιγραφής υλοποίησης ΤΠΕ να περιέχει:  
   a.  τα τεχνολογικά συστατικά στα οποία αποδομείται το έργο/υποέργο (π.χ. απαιτούμενες υποδομές, πλατφόρμες λογισμικού, εξοπλισμός χρηστών, τεχνικά χαρακτηριστικά/προδιαγραφές, υποστήριξη χρηστών, ανάπτυξη υπηρεσιών, υπηρεσίες εκπαίδευσης)

b. τις απαιτήσεις διασύνδεσης με τα υφιστάμενα συστήματα του φορέα (από και προς)

c. διαλειτουργικότητες με δράσεις που υλοποιούνται ή με υπό σχεδιασμό δράσεις (οριζόντιες ή τομεακές) (π.χ. ΚΣΗΔΕ, HRMS, Ενιαία Μισθοδοσία, Gov ERP)

d. παραδοτέα έργου/υποέργου

e. συντήρηση έργου

Σε περίπτωση που δεν είναι εφικτό να περιγράφουν τα ανωτέρω στο ΤΔΕ (π.χ. περιορισμός εισαγωγής χαρακτήρων) τότε ο Δυνητικός Δικαιούχος έργου υποχρεούται να υποβάλλει και αναλυτικό φυσικό αντικείμενο του έργου/υποέργου (ενδεικτικά αναφέρεται Σχέδιο Απόφασης Υλοποίησης με Ίδια μέσα ή Σχέδιο Διακήρυξης).

1. Χρονοδιάγραμμα υλοποίησης του έργου (τύπου Gantt ή αντίστοιχο)
2. Έντυπο Ανάλυσης Κόστους σε πλήρη αντιστοιχία με την περιγραφή του φυσικού αντικειμένου έργου/υποέργου   (επισυνάπτεται ενδεικτικό template)
3. Ομάδα Διοίκησης Έργου σύμφωνα με τα οριζόμενα στη Βίβλο Ψηφιακού Μετασχηματισμού (ή σχέδιο αυτής σε περίπτωση που δεν έχει οριστεί)

Αποστολή των ανωτέρω στην διεύθυνση ηλεκτρονικού ταχυδρομείου [dpps@mindigital.gr](mailto:dpps@mindigital.gr).

Για διευκρινίσεις/απορίες συμπλήρωσης επί του τυποποιημένου εντύπου (one pager request) παρακαλούμε όπως αποταθείτε στο e-mail: [strategy@mindigital.gr](mailto:strategy@mindigital.gr) της Διεύθυνσης Ψηφιακής Στρατηγικής.